РЕПУБЛИКАБЪЛГАРИЯ

**МИНИСТЕРСКИСЪВЕТ**

**Проект**

**ПОСТАНОВЛЕНИЕ….**

**от\_\_\_\_\_\_\_\_\_\_ 2016година**

**ЗА изменение и допълнение на Устройствения правилник на Министерството на външните работи, приет с Постановление № 202 на Министерския съвет от 2013 г. (обн., ДВ, бр. 80 от 13.09.2013 г.)**

# МИНИСТЕРСКИЯТСЪВЕТ

**ПОСТАНОВИ:**

### В чл. 3 се създава нова ал. 3:

"**(3)** Министърът осъществява общо ръководство, направлява дейността и утвърждава бюджетите и плановете за работата на Дипломатическия институт и на Държавния културен институт."

### В чл. 5, ал. 1 се правят следните изменения и допълнения:

##### в т.6 абревиатурата "ООН" се заменя с "Организацията на обединените нации (ООН)", а след думите "организации" съюзът "и" се заличава, поставя се запетая и се допълват думите "международни договори и международни";

##### в т.10 думите"Организацията на обединените нации (ООН)" се заменят с абревиатурата "ООН";

##### в т. 11 думите "Съвета за международно сътрудничество за развитие" се заменят със "Съвета "Международно сътрудничество за развитие и регионално сътрудничество";

##### в т. 12 след думата "развитие" се поставя запетая, а думите "и министъра на икономиката и енергетиката" се заменят с "министъра на икономиката, министъра на енергетиката и министъра на туризма.";

##### създава се нова т. 15:

"**15.** съдейства за осъществяване на дейностите на Регионалния център за опазване на нематериалното културно наследство в Югоизточна Европа под егидата на ЮНЕСКО (категория 2);"

##### досегашните т. 15-20 стават съответно т.16-21.

### Член 6 се изменя така:

„Чл. 6. (1) Министърът на външните работи:

**1.** представлява Република България на заседанията на Съвета "Външни работи" на ЕС и на съпътстващите ги заседания, включително на срещите на министрите, отговарящи за политиката на развитие;

**2.** представлява Република България на заседанията на Съвета "Общи въпроси" по въпроси, свързани с отношенията на Европейския съюз с трети държави, включително политиката на разширяване и процеса за стабилизиране и асоцииране;

**3.** внася в Министерския съвет доклад за резултатите от заседанията на Съвета "Външни работи" на ЕС и от Съвет "Общи въпроси" по въпросите, свързани с отношенията на Европейския съюз с трети държави, включително политиката на разширяване и процеса за стабилизиране и асоцииране;

**4.** координира назначаването на национални експерти в институциите и органите на Европейския съюз и поддържането на база данни с информация за назначенията;

**5.** организира и осъществява общата координация на кореспонденцията на отделните администрации с институциите на Европейския съюз и с Постоянното представителство на Република България към Европейския съюз (ПП към ЕС).

**(2)** Във връзка с координацията на подготовката и провеждането на Българското председателство на Съвета на ЕС министърът е координатор на приоритетно направление "Комуникационна стратегия на Председателството"."

### В чл. 8, ал. 4 се отменя.

### Член 9, ал. 1 се изменя така:

"**Чл. 9. (1)** Министърът образува на свое пряко подчинение политически кабинет, който го подпомага при формулирането и разработването на конкретни решения за провеждане на правителствената политика и представянето на тази политика пред обществото."

### Член 13 се изменя така:

"**Чл. 13. (1)** Министерството е организирано в централна администрация, наречена централно управление, както и задгранични представителства.

**(2)** Централно управление на министерството включва организационните звена на пряко подчинение на министъра на външните работи, генералните дирекции и дирекциите.

**(3)** Числеността на персонала в централно управление на министерството и общата численост на персонала в задграничните представителства е посочена в приложение № 1.

**(4)** Длъжности в министерството, на които могат да се назначават служители от други ведомства, се разкриват с акт на Министерския съвет, който определя техния брой и необходимите за издръжката им средства, които са за сметка на бюджетите на съответните ведомства."

### В чл. 14 ал. 1, основният текст се изменя така:

"**Чл.14. (1)** Постоянният секретар подпомага министъра при изпълнението на неговите правомощия като непосредствено:"

### В чл. 16 се правят следните изменения:

##### алинея 1, точка 3 се изменя така:

"**3.** контролира изпълнението на мерките за сигурността на дейността и информацията в централно управление на министерството и в задграничните представителства;"

##### алинея 2 се изменя така:

"**(2)** Главният секретар изготвя предложения за подобряване на структурата, състава и организацията на административното осигуряване на министерството."

### В чл. 17, ал. 1, в чл. 18, ал. 1, ал. 3, т. 1, 6 и 9 и ал. 6 и в чл. 21, т. 1, 3 и 6 думите "бюджетни кредити" се заменят с "бюджет".

### В чл. 18, ал. 1 след думата "административен" се допълва "и специализиран", преди думите "и е на пряко" се добавя "съгласно Закона за администрацията и Закона за дипломатическата служба".

### В чл. 19 се правят следните изменения и допълнения:

##### думата "пет" се заменя с "шест";

##### т. 4 и 5 се изменят така:

"**4.** дирекция "Административно обслужване";

**5.** дирекция "Сигурност на дейността и информацията."

##### създава се нова т.6:

"**6.** дирекция "Информационни и комуникационни системи".

### В чл. 22 се правят следните изменения и допълнения:

##### В т. 16 след думата "съоръженията" се поставя запетая, съюзът "и" се заличава, а след думата "оборудването" се допълва "и движимите вещи";

##### създава се нова т. 17:

"**17.** планира и осигурява изпълнението на дейностите и мерките, произтичащи от Закона за енергийната ефективност, по отношение на административните сгради на министерството;"

##### досегашните т. 17-22 стават съответно т. 18-23;

##### т. 23 става т. 24 и се изменя така:

"**24.** изготвя и предлага процедури, анализи и становища, свързани с провежданите в министерството и в задграничните представителства обществени поръчки по Закона за обществените поръчки;

##### досегашните т. 24-26 стават съответно т. 25-27;

##### досегашните т. 27 и 28 стават съответно т. 28 и 29 и се изменят така:

"**28.** организира и осъществява транспортното обслужване, включително доставка на автомобили за нуждите на министерството и на задграничните представителства;

**29.** осигурява поддръжката и застраховането на служебните моторни превозни средства в централната администрация на министерството;"

##### досегашната т. 29 става т. 30, като запетайката след думата "министерството" се заменя с точка, а текстът до края се заличава.

### В чл. 23 се правят следните изменения и допълнения:

##### В основния текст на чл. 23 думите "и информационно" се заличават;

##### Точка 1 се изменя така:

**"1.** Осъществява административно-техническото обслужване на министерството, организира, осъществява и контролира движението на кореспонденцията в министерството посредством автоматизирана деловодна система, с изключение на кореспонденцията на дирекция "Човешки ресурси", на Инспекторат, на дирекция „Консулски отношения” и отдел „ЮНЕСКО” на дирекция „Права на човека”;

##### В т. 3 след думите "Човешки ресурси" се поставя запетая и добавя "Инспектората и дирекция „Консулски отношения";

##### Създават се нови т. 8 - 14:

**"8.** предоставя справки за състоянието на преписките и движението на документите;

**9.** осигурява достъп по архивния фонд на министерството;

**10.** организира и осъществява обучения на служителите на министерството за работа с автоматизираната деловодна система;

11. съхранява оригиналите на международните договори с участието на Република България и определените за дългосрочно запазване документи на министерството;

12. осигурява достъп на български и чуждестранни граждани и институции до архивния фонд на министерството при стриктно съблюдаване на нормите за гарантиране сигурността на информацията;

13. изготвя вътрешни административни актове, свързани с организацията на документооборота и съхранението на документите в министерството и задграничните представителства;

14. поддържа регистър на официалните и гербовите печати, използвани в министерството и задграничните представителства."

##### досегашните т. 8-18 се заличават.

### В чл. 24 се правят следните изменения и допълнения:

##### алинея 1, основният текст се изменя така:

"**Чл.24. (1)** Дирекция "Сигурност на дейността и информацията":"

##### точка 1 и 2 се изменят така:

**"1.** съдейства на Държавна агенция „Национална сигурност” (ДАНС) при организирането и осъществяването на криптографската сигурност на служебната кореспонденция между министерството и задграничните представителства, включително на национална класифицирана информация, класифицирана информация на НАТО и ЕС, обменяна по единна защитена комуникационно-информационна система (ЕЗКИС) и единна криптографска мрежа (ЕКМ);

**2.** организира и контролира работата с документите и информационните масиви, съдържащи национална класифицирана информация и класифицирана информация на НАТО и ЕС;"

##### създава се нова т. 4:

**"4.** извършва проверки по компетентност на кандидатстващи за работа в задграничните представителства стажанти и местни лица;"

##### досегашните т. 4-9 стават съответно т. 5-10;

##### в ал. 2 и 3 наименованието на дирекция "Сигурност" се изменя на "Сигурност на дейността и информацията".

### Създава се нов член 24а:

"**Чл. 24а. (1)** Дирекция "Информационни и комуникационни системи":

**1.** изпълнява задачите, свързани с прилагането на Закона за електронното управление и осигурява изпълнението на националните приоритети за прилагане на информационните и комуникационните технологии;

**2.** разработва и прилага политики, стандарти, правила и процедури по отношение на дейностите в областта на информационните и комуникационните технологии в министерството за реализиране на Стратегията за развитие на електронното управление в Република България;

**3.** планира, организира и осигурява в програмно, материално-техническо и технологично отношение функционалността и интеграцията на различните програмни средства и информационно-технически ресурси, използвани в министерството;

**4.** планира, организира и осигурява дейностите по предоставяне на публични електронни услуги от министерството и задграничните представителства в съответствие с принципите за електронното управление;

**5.** администрира, поддържа и развива национални и ведомствени информационни системи и комуникационно-информационната инфраструктура на министерството, като осигурява взаимодействието им с аналогичните системи, функциониращи в Европейския съюз, както със системите, функциониращи в други държавни органи и институции, с оглед реализирането на комплексното административно обслужване;

**6.** подготвя техническите параметри и функционалните изисквания за провеждане на обществени поръчки в областта на информационните технологии и осъществява контрол върху сключването и изпълнението на свързаните с тях договори;

**7.** осъществява дейностите, свързани с постигане на мрежова и информационна сигурност на министерството;

**8.** планира и осъществява общо управление и контрол върху наличностите, придобиването и ползването на хардуерни, софтуерни продукти и услуги в областта на информационните технологии в министерството както и на средствата за мобилна комуникация; прави технологични и пазарни проучвания на възможностите за придобиване на приложен софтуер и технологии въз основа на заявки на структурните звена в министерството;

**9.** координира администрирането на интернет сайтовете на министерството и задграничните представителства и извършва техническите дейности по цялостното присъствие на министерството в дигиталните информационни платформи;

**10.** организира условията и подпомага експлоатацията от служителите на министерството на мобилни телефонни мрежи, компютърни системи и мрежи със специализирани софтуерни продукти, които изграждат информационно-комуникационната инфраструктура на министерството и задграничните представителства;

**11.** изпълнява функциите на Орган по развитие и експлоатация (ОРЕ) на автоматизирани информационни системи и мрежи (АИС/М), в които се създава, обработва, съхранява и пренася класифицирана информация;

**12.** участва в организацията и оказва експертно и техническо съдействие при изграждането, развитието и поддръжката на информационните и комуникационните системи на министерството, включително на:

**а)** системата за електронен документооборот;

**б)** комуникационни канали за електронен обмен на данни със задграничните представителства и, във връзка с това, участва в координацията между министерството и звената за експлоатация на ЕЗКИС и ЕКМ;

**в)** Националната визова информационна система и свързването й с европейската визова информационна система и с Националния визов център (основен и резервен) и консулските служби на дипломатическите и консулските представителства на Република България в чужбина; осигурява взаимодействието им с аналогични системи, функциониращи в Европейския съюз (Визовата информационна система на Европейския съюз, Шенгенската мрежа за консултиране на визи, системата за обмен на информация с държавите-членки на Шенген за консулско сътрудничество и консултация на визи и др.);

**13.** осигурява обучение на служителите на министерството за използването на програмните продукти и техническите средства.

**(2)** Дирекция "Информационни и комуникационни системи" осъществява функциите си въз основа на Секторна стратегия "е-Външна политика, консулски услуги и българска диаспора", хармонизирана със Стратегията за електронно управление на Република България, както и въз основа на годишен план за дейността си. Дирекцията представя ежегодно отчет за изпълнението на годишния план."

### В чл. 25, ал. 3, т. 5, в чл. 30, ал. 3 и в чл. 33, основния текст думите „НАТО и регионална сигурност” се заменят с „Политика за сигурност”.

### В чл. 29 се създава нова ал. 5:

„(5) Генерална дирекция „Политически въпроси” организира изготвянето на анализи, становища и позиции по въпроси на разоръжаването, неразпространението на ОМУ и контрола на въоръженията, в това число в контекста на ОВППС и участието в ООН, НАТО и ОССЕ, както и по въпроси на експортния контрол.”

### В чл. 30, ал. 4 се изменя така:

„(4) Политическият директор в сферата на своята компетентност наблюдава и координира дейността на ПП към ЕС, на Постоянната делегация към НАТО, на Постоянното представителство към ООН в Ню Йорк, на Постоянното представителство към ООН, ОССЕ и другите международни организации във Виена, на Постоянното представителство към Службата на ООН и другите международни организации в Женева, както и на посолството на Република България в Хага по въпросите, свързани с Организацията за забрана на химическите оръжия (ОЗХО)”.

### В чл. 33 се създават нови т. 12 – 19:

„12. участва в подготовката на национални позиции и координира участието и изпълнението на ангажиментите на Република България по Виенския документ за мерките за укрепване на доверието, както и като страна по Договора за установяване на режима „Открито небе”, Договора за обикновените въоръжени сили в Европа (ДОВСЕ) и участието в консултациите и преговорите по модернизиране на режима за контрол на обикновените въоръжени сили в Европа;

13. осигурява подготовката и участието в работни групи на Съвета на ЕС по въпроси на разоръжаването, неразпространението, контрола на въоръженията и експортния контрол;

14. координира участието на Република България в ОЗХО и в Международната агенция за атомна енергия (МААЕ);

15. участва в подготовката на национални позиции и координира участието и изпълнението на ангажиментите на Република България в многостранни споразумения в областта на разоръжаването, неразпространението и контрола на въоръженията, международни режими и инициативи за неразпространение на ОМУ и експортен контрол върху търговията с оръжие и с изделия и технологии с двойна употреба (Васенаарската договореност, Групата на ядрените доставчици, Комитет "Цангер", Австралийската група, Режим за контрол на ракетните технологии, Хагският кодекс на поведение в областта на ракетните технологии, Глобална инициатива за борба с ядрения тероризъм, Инициатива за защита от разпространението на ОМУ, Конференцията за ядрена сигурност и безопасност);

16. изготвя становища и позиции по участието и изпълнението на ангажиментите на Република България по многостранни и регионални инициативи в областта на малките оръжия и леките въоръжения (МОЛВ);

17. изготвя анализи, становища и позиции по предложения, консултации и преговори за нови многостранни споразумения, режими и инициативи в областта на разоръжаването, контрола на въоръженията, неразпространението на ОМУ и експортен контрол и възможното участие на Република България в тях;

18. изготвя и съгласува национални позиции по участието на Република България в Първи комитет (Разоръжаване и международна сигурност) на Общото събрание на ООН, Комисията по разоръжаване и Конференцията по разоръжаване в Женева;

19. изготвя анализи и становища за участието на министерството в националните механизми за експортен контрол на оръжия и на изделия и технологии с двойна употреба (Междуведомствения съвет по отбранителна индустрия и сигурност на доставките към Министерския съвет, Междуведомствената комисия по експортен контрол и неразпространение на оръжията за масово унищожение).”

### В чл. 36 се правят следните изменения:

1. В ал. 1:

а) в т. 1 думите „неразпространението на ОМУ, контрола на въоръженията и експортния контрол” се заличават;

б) в т. 2 думите „Организацията за забрана на химическите оръжия (ОЗХО)” се заличават;

в) в т. 3 думите „контрола на въоръженията” се заличават.

2. Ал. 3 се изменя така:

„(3) Генералният директор по глобалните въпроси в сферата на своята компетентност наблюдава и координира дейността на постоянните представителства на Република България в Ню Йорк, Женева и Виена, посолството на Република България в Париж по въпросите, свързани с ЮНЕСКО, Постоянното представителство към Съвета на Европа.”

 3. Създава се нова ал. 4:

 „(4) координира участието на Република България в политиката за развитие на Европейския съюз, в т.ч. участието в заседанията на Съвет „Външни работи/Развитие”.

### В чл. 37, ал. 2 се изменя така:

###

 „(2) Дирекция „ООН и сътрудничество за развитие“ съдейства за провеждането на единна и съгласувана политика на Република България в рамките на Европейския съюз по въпросите на политиката за развитие и хуманитарните въпроси. В изпълнение на тези функции дирекцията:

 1. Координира подготовката на позиции и други материали по политиката за развитие и хуманитарните въпроси във връзка с участието на Република България за участие в формалните и неформалните заседания на Съвета на ЕС „Външни работи/Развитие “;

 2. Координира подготовката и осигурява участието на Република България в двете работни групи към Съвета на ЕС – работна група „Развитие (КОДЕВ) и работна група „Хуманитарни и продоволствени въпроси” (КОХАФА), занимаващи се с политиката на развитие и хуманитарните въпроси - и наблюдава и дава принос за подготовката на участието в работната група „Африка, Карибите и Тихоокеанския регион” (АКТБ) по въпроси от компетентност на МВнР.

 3. Координира подготовката и осигурява участието на Република България в комитетите, механизмите и фондовете на ЕС, свързани с политиката на развитие и хуманитарната помощ.

 4. Информира ПП към ЕС за приетите позиции по въпросите на политиката на развитие и хуманитарната помощ във връзка с участието на страната в Съвета на ЕС „Външни работи/Развитие“, срещите във формат Генерални директори по развитието и в работните групи КОДЕВ и КОХАФА и дава съответни указания.”

### В чл. 49, ал. 1, чл.52, ал.2 и чл. 55, ал. 1 думите "и информационно" се заличават.

### Приложение № 1към чл. 13, ал. 2се изменя така:

"Приложение № 1 към чл. 13, ал. 3

I. Численост на персонала в организационните звена на централно управление на Министерството на външните работи– 660 щатни бройки, в т.ч.:

|  |  |
| --- | --- |
| Политически кабинет, включително съветници, експертни и технически сътрудници | 14 |
| Постоянен секретар | 1 |
| Главен секретар | 1 |
| дирекция "Вътрешен одит" | 10 |
| Инспекторат | 8 |
| **Обща администрация** | **212** |
| в т.ч.: |  |
| дирекция "Човешки ресурси" | 35 |
| дирекция "Бюджет и финанси" | 38 |
| дирекция "Управление на собствеността и материално-техническо осигуряване" | 59 |
| дирекция "Административно обслужване" | 31 |
| дирекция "Сигурност на дейността и информацията" | 32 |
| дирекция "Информационни и комуникационни системи" | 17 |
| **Специализирана администрация** | **414** |
| в т.ч.: |  |
| Генерална дирекция "Политически въпроси" | 2 |
| Генерална дирекция "Двустранни отношения" | 2 |
| Генерална дирекция "Глобални въпроси" | 4 |
| Генерална дирекция "Европейски въпроси" | 4 |
| дирекция "Обща външна политика и политика за сигурност на Европейския съюз" | 13 |
| дирекция "Политика за сигурност" | 25 |
| дирекция "ООН и сътрудничество за развитие" | 30 |
| дирекция "Права на човека" | 25 |
| дирекция "Америка" | 13 |
| дирекция "Азия, Австралия и Океания" | 16 |
| дирекция "Близък изток и Африка" | 15 |
| дирекция "Политики и институции на Европейския съюз" | 29 |
| дирекция "Двустранно европейско сътрудничество" | 19 |
| дирекция "Югоизточна Европа" | 22 |
| дирекция "Източна Европа и Централна Азия" | 14 |
| дирекция "Международно право и право на Европейския съюз" | 26 |
| дирекция "Правна" | 15 |
| дирекция "Консулски отношения" | 63 |
| дирекция "Външнополитическо планиране, информация и координация" | 17 |
| дирекция "Външноикономически отношения" | 11 |
| дирекция "Ситуационен център" | 15 |
| дирекция "Пресцентър" | 11 |
| дирекция "Държавен протокол" | 23 |

II. Общата численост на персонала в задграничните представителства на Република България е 720 щатни бройки."

**Преходни и заключителни разпоредби**

### В Постановление № 85 на Министерския съвет от 2007 г. за координация по въпросите на Европейския съюз (обн., ДВ, бр. 35 от 2007 г.; изм. и доп., бр. 53 и 64 от 2008 г., бр. 34, 71, 78 и 83 от 2009 г., бр. 4, 5, 19, 65 и 66 от 2010 г., бр. 2 и 105 от 2011 г., бр. 68 от 2012 г., бр. 62, 65 и 80 от 2013 г., бр. 53, 76, 94 и 101 от 2014 г., бр. 6 от 2015 г., бр. 36 и 79 от 2016 г.) се правят следните изменения и допълнения:

##### В чл. 18, ал. 3, т. 1 думите "чл. 31" се заменят с "чл. 28 или чл. 35";

##### В Приложение № 1 към чл. 3, ал. 1:

###### се създава нова т. 1б:

"**1б.** Съвет "Общи въпроси" по въпроси, свързани с отношенията на Европейския съюз с трети държави, включително политиката на разширяване и процеса за стабилизиране и асоцииране – министърът на външните работи."

###### се създава нова т. 2а:

"**2а.** Съвет "Външни работи", включително на срещите на министрите, отговарящи за политиката на развитие – министърът на външните работи."

### В Постановление № 221 от 30 ноември 1999 г. за приемане на Устройствен правилник на Министерството на външните работи и за преобразуване и закриване на административни структури към министъра на външните работи (Обн. ДВ. бр.[105](http://web6.ciela.net/Document?documentId=-1086532602&dbId=0&edition=0) от 1999г. , изм. ДВ. бр.[7](http://web6.ciela.net/Document?documentId=-1086532602&dbId=0&edition=1), бр. 12 и бр. 16 от 2000г., изм. ДВ. бр.[97](http://web6.ciela.net/Document?documentId=-1086532602&dbId=0&edition=4) от 2001г., изм. ДВ. бр.[85](http://web6.ciela.net/Document?documentId=-1086532602&dbId=0&edition=5) от 2002г., доп. ДВ. бр.[76](http://web6.ciela.net/Document?documentId=-1086532602&dbId=0&edition=6) и бр. 86 от 2003г., изм. ДВ. бр.[10](http://web6.ciela.net/Document?documentId=-1086532602&dbId=0&edition=8), бр. 49 и бр. 84 от 2005г., изм. ДВ. бр.[19](http://web6.ciela.net/Document?documentId=-1086532602&dbId=0&edition=11) от 2006г., изм. ДВ. бр.[83](http://web6.ciela.net/Document?documentId=-1086532602&dbId=0&edition=12) от 2009г., изм. ДВ. бр.[105](http://web6.ciela.net/Document?documentId=-1086532602&dbId=0&edition=13) от 2011г., изм. ДВ. бр.80 от 2013г.) се правят следните изменения:

 1. Чл. 5 се изменя така:

 „Чл. 5. (1) Министърът на външните работи е първостепенен разпоредител с бюджет.

 (2) Задграничните представителства на Република България в чужбина са второстепенни разпоредители с бюджет.

 (3) Дипломатическият институт е юридическо лице към министъра на външните работи на бюджетна издръжка.

 (4) Държавният културен институт е юридическо лице към министъра на външните работи на бюджетна издръжка.

 (5) Общата численост на персонала на структурите по ал. 2, 3 и 4 е посочена в приложение № 2.”

 2. Приложение № 2 към чл. 5, ал. 3 се изменя така:

 „Приложение № 2 към чл. 5, ал. 5

 Обща численост на персонала в структурите към министъра на външните работи

 1. Задгранични представителства – общо 720

 2. Дипломатически институт 21

 3. Държавен културен институт 10.”

###

### В Постановление № 109 от 6 юни 2005 г. за създаване на Държавен културен институт към министъра на външните работи (обн., ДВ, бр. 49 от 2005 г., изм., бр. 19 и чр. 71 от 2006 г.), чл. 1, ал. 2 се изменя така:

 „(2) Държавният културен институт е юридическо лице към министъра на външните работи на бюджетна издръжка със седалище София.”

### Министърът на външните работи утвърждава ново единно длъжностно разписание, преназначава и привежда трудовите и служебни правоотношения на служителите в Министерството на външните работи в съответствие с правилника в едномесечен срок от влизането му в сила.

### Постановлението влиза в сила от деня на обнародването му в "Държавен вестник".

**МИНИСТЪР-ПРЕДСЕДАТЕЛ:**

**Бойко Борисов**

**ЗА ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**Веселин Даков**

**ПОСТОЯНЕН СЕКРЕТАР на МВнР:**

**ДИРЕКТОР НА ДИРЕКЦИЯ „ПРАВНА” на МВнР:**